b'\n_START_ARTICLE_\nLoto 6 din 49 (Rom\xc3\xa2nia)\n_START_SECTION_\n\xc3\x8enceputuri\n_START_PARAGRAPH_\n\xc8\x8an anul 1906, Regele Carol I a promulgat Legea Loteriei de Stat, modificat\xc4\x83 \xc8\x8bn anul 1931 prin Legea pentru \xc3\xaenfiin\xc8\x9barea \xc8\x99i organizarea Loteriei de Stat pe clase \xc8\x99i \xc8\x8bn anul 1934 ia na\xc8\x99tere  Regia Loteriei de Stat, care organiza loteriile \xc3\xaen colaborare cu institu\xc8\x9biile culturale. Lansarea \xc8\x8bn anul 1950 a emisiunilor de \xe2\x80\x9eLozuri \xc3\xaen plic\xe2\x80\x9d cre\xc8\x99te enorm popularitatea acestei Regii pe atunci. Ini\xc8\x9bial jocurile erau organizate de biserici, iar banii nu mergeau la un singur c\xc3\xa2\xc8\x99tig\xc4\x83tor, ci erau dona\xc8\x9bi oamenilor \xc8\x8bn nevoie.  La mijjlocul secolului XX premiile mari erau stofe pentru \xc8\x8bmbr\xc4\x83c\xc4\x83minte sau \xc8\x8bn mod cu totul excep\xc8\x9bional, o motociclet\xc4\x83 \xe2\x80\x9eMoskva\xe2\x80\x9c. Mai t\xc3\xa2rziu, premiile s-au dezvoltat \xc8\x8bn excursii in URSS sau Bulgaria , sau chiar automobile.  In zilele noastre,  premiile la loto sunt substan\xc8\x9biale: milioane de euro, ma\xc8\x99ini, apartamente._NEWLINE_In 1999,  prin OUG nr.159 din 21 octombrie 1999  s-a infiin\xc8\x9bat Compania Na\xc8\x9bional\xc4\x83 Loteria Rom\xc3\xa2n\xc4\x83 S.A (CNLR), \xc8\x8bnlocuind Loteria Na\xc8\x9bionala, institu\xc8\x9bie comunist\xc4\x83. Aceasta s-a constituit ca o societate pe ac\xc8\x9biuni. _NEWLINE_In urm\xc4\x83toarea perioad\xc4\x83 s-au lansat noi produse de joc care au sporit popularitatea Loteriei Rom\xc3\xa2ne, reprezent\xc3\xa2nd importan\xc8\x9bi factori pentru c\xc3\xa2\xc8\x99tigarea \xc8\x8bncrederii publice. Printre acestea se num\xc4\x83r\xc4\x83: \xe2\x80\x9cORA UNU A VENIT\xe2\x80\x9d, \xe2\x80\x9eJoker\xe2\x80\x9d, \xe2\x80\x9e\xc8\x98ansa ta\xe2\x80\x9d , \xe2\x80\x9eBingo\xe2\x80\x9d toate av\xc3\xa2nd formatul loteriei video.  _NEWLINE_Extragerile erau mereu g\xc4\x83zduite de show-uri de familie televizate \xc8\x99i transmise duminica pe posturile trustului TELE 7 ABC. _NEWLINE_Guvernul Rom\xc3\xa2niei a hot\xc4\x83r\xc3\xa2t in 2001 s\xc4\x83 se procedeze la extinderea re\xc8\x9belei de loterie online pentru a elimina jocurile de noroc ilegale. _NEWLINE_Septembrie este \xe2\x80\x9eluna Loteriei Rom\xc3\xa2ne\xe2\x80\x9d, iar \xc8\x8bn data de 15 septembrie 2009, LR a \xc8\x8bmplinit 103 ani de activitate \xc8\x99i s-a scris chiar \xc8\x99i o carte despre aceasta societate si despre specificul ei. \xe2\x80\x9ePovestea norocului. 100 de ani cu Loteria Rom\xc3\xa2n\xc4\x83\xe2\x80\x9d, scoasa \xc3\xaen 2006 de c\xc4\x83tre  Compania Na\xc8\x9bional\xc4\x83 Loteria Rom\xc3\xa2n\xc4\x83.\n_START_SECTION_\nPrezent\n_START_PARAGRAPH_\nConform Ordonan\xc8\x9bei de Urgen\xc8\x9b\xc4\x83 a Guvernului nr.77/2009 , "Loteria Rom\xc3\xa2n\xc4\x83"S.A. este singurul organizator de drept de pe  teritoriul Rom\xc3\xa2niei care are dreptul s\xc4\x83 organizeze \xc8\x99i s\xc4\x83 exploateze jocurile de noroc, jocuri loto \xc8\x99i pariurile mutuale, confrm defini\xc8\x9biei primite de acestea de cadrul legislativ al OUG 77/2009. _NEWLINE_Ordonan\xc8\x9ba de urgen\xc8\x9b\xc4\x83 77 din 24 iunie 2009  privind organizarea \xc8\x99i exploatarea jocurilor de noroc, publicat\xc4\x83 \xc8\x8bn Monitorul Oficial 439 din 26 iunie 2009 descrie eliberarea \xc8\x99i exploatarea licen\xc8\x9belor pentru desf\xc4\x83\xc8\x99urarea activit\xc4\x83\xc8\x9bilor de organizare a jocurilor de noroc, supravegherea acestor activit\xc4\x83\xc8\x9bi .\n_START_SECTION_\nOrdonanta de urgenta nr 159/1999\n_START_PARAGRAPH_\nOrdonan\xc8\x9ba de urgen\xc8\x9b\xc4\x83 nr 159/1999 a fost  aprobat\xc4\x83 prin Legea nr.288/2001 privind \xc8\x8bnfiin\xc8\x9barea Companiei Na\xc8\x9bionale \xe2\x80\x9eLoteria Rom\xc3\xa2n\xc4\x83 S.A. \xe2\x80\x9d Aceasta  reglementeaz\xc4\x83 \xc3\xaenfiin\xc8\x9barea, obiectul  de activitate \xc8\x99i statutul acestei companii.  Aceasta s-a \xc8\x8bnfiin\xc8\x9bat prin reorganizarea Regiei Autonome "Loteria Na\xc8\x9bional\xc4\x83\xe2\x80\x9d.\n_START_SECTION_\nFunc\xc8\x9bionare\n_START_PARAGRAPH_\nLoteria Rom\xc3\xa2n\xc4\x83 este persoan\xc4\x83 juridic\xc4\x83 rom\xc3\xa2n\xc4\x83, av\xc3\xa2nd forma juridic\xc4\x83 de societate comercial\xc4\x83 pe ac\xc8\x9biuni cu capital integral de stat, care se organizeaz\xc4\x83 \xc8\x99i func\xc8\x9bioneaz\xc4\x83 \xc3\xaen conformitate cu statutul prev\xc4\x83zut \xc3\xaen anexa care face parte din OUG 159/1999.  Sediul Loteriei Rom\xc3\xa2ne este \xc3\xaen municipiul Bucure\xc8\x99ti. Loteria Rom\xc3\xa2n\xc4\x83 are \xc3\xaen subordine unit\xc4\x83\xc8\x9bi f\xc4\x83r\xc4\x83 personalitate juridic\xc4\x83, care sunt prev\xc4\x83zute \xc3\xaen anexa la statut._NEWLINE_Ac\xc8\x9biunile nominative ale Loteriei Rom\xc3\xa2ne sunt de\xc8\x9binute \xc3\xaen totalitate \xc8\x99i \xc3\xaen mod exclusiv de statul rom\xc3\xa2n. Drepturile \xc8\x99i obliga\xc8\x9biile decurg\xc3\xa2nd din calitatea de ac\xc8\x9bionar unic al statului rom\xc3\xa2n se exercit\xc4\x83 de c\xc4\x83tre Ministerul Finan\xc8\x9belor Publice._NEWLINE_Activitatea Loteriei Rom\xc3\xa2ne se va desf\xc4\x83\xc8\x99ura pe baz\xc4\x83 de buget propriu de_NEWLINE_venituri \xc8\x99i cheltuieli, aprobat potrivit legii. Loteria Rom\xc3\xa2n\xc4\x83 este scutit\xc4\x83 de plata taxei pe valoarea ad\xc4\x83ugat\xc4\x83 pentru activitatea de jocuri de noroc._NEWLINE_Loteria Rom\xc3\xa2n\xc4\x83 este condus\xc4\x83 de consiliul de administra\xc8\x9bie compus din 5 membri, persoane fizice de cet\xc4\x83\xc8\x9benie rom\xc3\xa2n\xc4\x83, domiciliate \xc3\xaen Rom\xc3\xa2nia, dintre care unul este desemnat prin ordin al ministrului finan\xc8\x9belor publice \xc8\x99i \xc3\xaendepline\xc8\x99te func\xc8\x9bia de pre\xc8\x99edinte. Membrii consiliului de administra\xc8\x9bie sunt numi\xc8\x9bi pentru o perioad\xc4\x83 de 4 ani, cu posibilitatea reinvestirii lor pe perioade av\xc3\xa2nd aceea\xc8\x99i durat\xc4\x83. Pre\xc8\x99edintele consiliului de administra\xc8\x9bie \xc3\xaendepline\xc8\x99te \xc8\x99i func\xc8\x9bia de director_NEWLINE_general al Loteriei Rom\xc3\xa2ne._NEWLINE_Gestiunea Loteriei Rom\xc3\xa2ne este controlat\xc4\x83 de 3 cenzori \xc8\x99i 3 cenzori suplean\xc8\x9bi. Adunarea general\xc4\x83 a ac\xc8\x9bionarilor poate numi un cenzor extern independent, persoan\xc4\x83 juridic\xc4\x83, \xc3\xaen condi\xc8\x9biile legii. _NEWLINE_Organigrama  functiilor\n_START_SECTION_\nCompletarea biletulului\n_START_PARAGRAPH_\nBiletul LOTO 6/49  este o simpl\xc4\x83 coal\xc4\x83 de h\xc3\xa2rtie \xc3\xaemp\xc4\x83r\xc8\x9bit\xc4\x83 \xc3\xaen trei zone. Juc\xc4\x83torul are dreptul s\xc4\x83 foloseasc\xc4\x83 doar partea st\xc3\xa2ng\xc4\x83, unde \xc3\xae\xc8\x99i va alege numerele care sper\xc4\x83 c\xc4\x83 vor fi c\xc3\xa2\xc8\x99tig\xc4\x83toare. Acesta le va marca, ha\xc8\x99ura etc. cu o unealt\xc4\x83 de scris permanent\xc4\x83. Celelalte dou\xc4\x83 zone ale biletului de joc nu au voie s\xc4\x83 fie atinse, r\xc4\x83man\xc3\xa2nd necompletate. _NEWLINE_Marcajul trebuie s\xc4\x83 fie foarte exact, \xc3\xaen p\xc4\x83tra\xc8\x9belul unde se afl\xc4\x83 \xc3\xaenscris num\xc4\x83rul dorit, f\xc4\x83r\xc4\x83 a-l dep\xc4\x83\xc8\x99i \xc8\x99i \xc3\xaen mod foarte evident. _NEWLINE_Biletele cu pete de cerneal\xc4\x83, murd\xc4\x83rie, gre\xc8\x99eli, corecturi, sau alte marcaje neconforme cu regulile de joc  sunt invalide \xc8\x99i nu vor fi luate in calcul.  De acestea este raspunzator exclusiv cel care joaca si depune biletul._NEWLINE_Sectiunea din bilet pe care trebuie s\xc4\x83 completeze juc\xc4\x83torul numerele \xc8\x99i op\xc8\x9biunile de joc, reprezint\xc4\x83 un tabel, imprimat de culoare ro\xc8\x99ie.  Acesta este \xc3\xaempar\xc8\x9bit la r\xc3\xa2ndul s\xc4\x83u in 3 sec\xc8\x9biuni: prima este cea ce con\xc8\x9bine numerele, a doua pentru scheme \xc8\x99i variante de combina\xc8\x9bii reduse, iar a treia este exclusiv pentru c\xc3\xa2mpul NOROC. _NEWLINE_Prima sectiune este la randul ei impartita in trei zone, denumite cu A, B \xc8\x99i C pe biletul de joc._NEWLINE_\xc3\x8en una, oricare sau toate aceste trei zone, juc\xc4\x83torul i\xc8\x99i poate marca numerele cu care dore\xc8\x99te s\xc4\x83-\xc8\x99i \xc3\xaencerce norocul. Fiecare subsec\xc8\x9biune con\xc8\x9bine toate cele 49 de numere din care juc\xc4\x83torul poate opta, iar fiecare subsec\xc8\x9biune reprezint\xc4\x83 o posibil\xc4\x83 combina\xc8\x9bie de joc.  _NEWLINE_Sec\xc8\x9biunea a doua are coloane pentru fiecare cifr\xc4\x83 de la 1 la 10. Aceast\xc4\x83 sec\xc8\x9biune este dedicat\xc4\x83 exclusiv combina\xc8\x9biilor de cifre sau variantelor de joc \xc8\x99i este interdependent\xc4\x83 de sec\xc8\x9biunea 1. _NEWLINE_Dup\xc4\x83 completare, juc\xc4\x83torul poate duce biletul la cas\xc4\x83, unde acesta va fi citit \xc8\x99i validat de un terminal special, care centralizeaz\xc4\x83 \xc8\x99i listeaz\xc4\x83 informa\xc8\x9biile \xc3\xaenscrise pe el. Biletul este luat de juc\xc4\x83tor acas\xc4\x83 \xc3\xaen speran\xc8\x9ba de c\xc3\xa2\xc8\x99tig.'